Diari Oficial de la Generalitat Valenciana


Sumari del DOGV 6044, del 26-06-2009 (2009/7398)

RESOLUCIÓ de 19 de juny de 2009, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7398


Data del document
:   19-06-2009

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * suport econòmic
    * ajuda pública
    * mètode pedagògic

RESOLUCIÓ de 19 de juny de 2009, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria d'ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009. [2009/7398]
Per Orde de 15 de desembre de 2008, de la Conselleria d'Educació, van ser convocades ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009 (DOCV núm. 5925, de 2 de gener). Esta orde va ser modificada per l'Orde de 30 de gener de 2009 (DOCV núm. 5953, de 12 de febrer).
Examinades les sol·licituds d'ajudes presentades per les entitats locals i la documentació que s'indica com a preceptiva en la base quarta de l'annex I de la citada orde, després que les direccions territorials d'Educació han tramitat els expedients i la Inspecció Educativa ha emés els informes corresponents.
Vista la proposta de concessió i denegació de les ajudes, que eleva la comissió avaluadora creada a este efecte, en compliment del que es preceptua en la base sexta de la citada orde de convocatòria i per les modificacions establertes en l'Orde de 30 de gener de 2009.
Conformement a la disposició final primera i la base octava de l'Orde de 15 de desembre de 2008, i per les modificacions establertes en l'Orde de 30 de gener de 2009, resolc per delegació del conseller d'Educació:
Primer
Aprovar la concessió de subvencions als ajuntaments i mancomunitats de municipis, titulars de gabinets psicopedagògics escolars, assenyalats en l'annex I pels imports que s'hi indiquen.
Segon
Denegar les sol·licituds de subvenció de les entitats locals assenyalades en l'annex II, pels motius que s'hi indiquen.
Tercer
El pagament de les ajudes es realitzarà conformement al que s'establix en la base deu de l'Orde de 15 de desembre de 2008.
Quart
Els beneficiaris podran justificar la subvenció, segons el que preveu en la base onze de l'Orde de 15 de desembre de 2008, i per les modificacions establertes en l'Orde de 30 de gener de 2009 fins al 15 de setembre de 2009.
En cas que no es presente la justificació en el termini indicat, el beneficiari perdrà el dret a rebre la subvenció, en compliment del que disposa l'apartat 5 de la base onze de l'Orde de 15 de desembre de 2008.
Quint
El pagament d'estes subvencions serà a càrrec de la dotació pressupostària de la línia de subvenció T0071000 del capítol IV del servici 02, Secretaria Autonòmica d'Educació, centre gestor 03 Direcció General d'Avaluació, Innovació i Qualitat Educativa i de la Formació Professional i programa 19.69.97.631.93, de Pressupostos de la Generalitat per a l'exercici 2009, segons establix l'article únic de l'Orde de 17 d'abril de 2009 (DOCV 6003, de 29 d'abril) de la Conselleria d'Educació, per la qual es publica la línia pressupostària i l'import global màxim destinat a la concessió de les ajudes convocadas per l'Orde de 15 de desembre de 2008, modificada per l'Orde de 30 de gener de 2009.
Segons el que preveuen els articles 10, 14, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació de la present resolució en el Diari Oficial de la Comunitat Valenciana.
València, 19 de juny de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.